چاناققالادا بابا‌لاری شهید اولان اولوسلار آراسی اؤیرنجیلر 18 مارس شهیدلرینی آنیم گونو و چاناققالا دنیز ظفری‌نین 106-جی ایلدؤنومونه حصر اولونموش پروقرامدا ایشتیراک ائدیب‌لر.
تورکیه-‌نین خاریجده یاشایان تورک‌لر و اقربا ایجما‌لاری باش ایداره‌سی طرفیندن ائدیلن یازیلی شرحه گؤره، تورکیه بورس پروقرامی چرچیوه‌سینده تحصیل آلان اولوسلار آراسی تحصیل آلان اؤیرنجیلر طرفیندن 18 مارس شهیدلرینی آنیم گونو و چاناققالا دنیز ظفری‌نین 106-جی ایلدؤنومو موناسیبتیله ی.ت.ب-نین آنکارا اوفی‌سینده "اولوسلار آراسی  اؤیرنجیلرین باخیشی ایله چاناققالا "پروقرامی تشکیل ائدیلیب.
پروقرامدا چیخیش ائدن ی.ت.ب-نین صدری عبدالله ارن چاناققالا ظفری‌نین مادی و معنوی بیر چوخ قهرمانلیغا ائو صاحیب‌لیگی ائتدیگینی دیله گتیریب.
چاناققالا شهیدلیگینده‌کی مزار داش‌لارینا باخارکن بالکان، قافقاز و اورتا دوغودان بیر چوخ شهر آدینین گؤروله بیله جگینی بیلدیرن ارن دئییب: "کؤنول جغرافیامیزین بیر چوخ یئریندن گلمیش اجدادلاریمیزین چاناققالادا شهید اولدوغونو گؤره بیلرسینیز. بو وضعیت بو گون ده بیزیم اوچون بؤیوک بیر عبرت‌دیر. بیزیم قارداش اولدوغوموزو، بیر و بیرلیکده اولدوغوموزو خاطیرلا‌دان چوخ اهمیت‌لی بیر شهیدلیک‌دیر. چاناققالا امت‌ین رنگ‌لرینین بلکه سون دفعه بیر بایراق آلتیندا توپلاشدیغی و دؤیوشدوگو یئردیر".
پروقرامدا اولوسلار آراسی طلبه‌لر آدیندان چیخیش ائدن آنکارا ییلدیریم بایزید بیلیم یوردونون دوکتورا اؤیرنجیسی اکرم زاژمی "بابام رحمان چاناققالا تورپاق‌لاریندا دوست‌لاری ایله چیگین-چیگینه ووروشدو. بابا‌لاریمیزین کئچمیش‌لری، موباریزه‌لری، مکان‌لاری و موضع لری بیردیر. بیز اولوسلار آراسی طلبه‌لرین ایسه گله‌جگی بیر اولا‌جاق‌دیر. دوز 106 ایل سونرا آنادولودا تحصیل ایله اورتاق گله جگیمیزین تمل‌لرینی قویوروق" دئییب.
